## Pravilnik o službenoj iskaznici inspektora sigurnosti željezničkog prometa

### NN 48/1993 (24.5.1993.), Pravilnik o službenoj iskaznici inspektora sigurnosti željezničkog prometa

# MINISTARSTVO POMORSTVA, PROMETA I VEZA

Na temelju članka 123. stavka 2. Zakona o upravi ("Narodne novine",
broj 16/78, 50/78, 29/85, 48/85, 41/90, 47/90 i 53A/91), ministar pomorstva,
prometa i veza donosi

## PRAVILNIK

### o službenoj iskaznici inspektora sigurnosti željezničkog prometa

Članak 1.

Ovim pravilnikom propisuje se obrazac službene iskaznice koju nose inspektori
sigurnosti željezničkog prometa Ministarstva pomorstva, prometa i veza,
vođenje evidencije o iskaznicama, način izdavanja i zamjena iskaznice.

Članak 2.

Iskaznicu inspektoru sigurnosti željezničkog prometa izdaje ministar
pomorstva, prometa i veza.

Članak 3.

Obrazac iskaznice izrađuje se na punijem papiru plave boje, a zaštićuje
omotom od prozirne mase, dimenzije 105 x 70 mm. Iskaznica se izdaje prema
obrascu koji je otiskan uz ovaj pravilnik i njegov je sastavni dio.

Članak 4.

Prednja strana iskaznice iz članka 3. ovog pravilnika sadrži: - na gornjoj
lijevoj strani grb Republike Hrvatske, - desno od grba ispisano je: Republika
Hrvatska, Ministarstvo pomorstva, prometa i veza, službena iskaznica, inspektor
sigurnosti željezničkog prometa, a ispod toga ime i prezime inspektora
i jedinstveni matični broj građana, - desno od teksta je prazan prostor
za fotografiju, preko koje je u donjem lijevom kutu otisnut pečat Ministarstva
pomorstva, prometa i veza, - ispod fotografije je serijski broj iskaznice

Članak 5.

Na stražnjoj strani iskaznice ispisana su najznačajnija ovlaštenja inspektora
sigurnosti željezničkog prometa i odobrenje za kretanje i zadržavanje na
graničnim prijelazima, evidencijski broj, datum izdavanja iskaznice, potpis
ministra pomorstva, prometa i veza i pečat Ministarstva pomorstva, prometa
i veza, te potpis ovlaštene osobe Ministarstva unutarnjih poslova i pečat
Ministarstva unutarnjih poslova.

Članak 6.

O izdanim iskaznicama vodi se evidencija u Ministarstvu pomorstva, prometa
i veza. Evidencija iz stavka 1. ovog članka sadrži ime i prezime inspektora
kojem je izdana iskaznica, serijski i evidencijski broj, datum izdavanja,
te odjeljak za napomene.

Članak 7

Inspektor sigurnosti željezničkog prometa koji izgubi iskaznicu ili
na drugi način ostane bez nje, dužan je o tome izvijestiti neposrednog
rukovoditelja. Nova iskaznica izdat će se nakon što je izgubljena ili na
drugi način nestala iskaznica oglašena nevažećom u "Narodnim novinama".

Članak 8.

Inspektor sigurnosti željezničkog prometa kojem prestane radni odnos
u Ministarstvu pomorstva, prometa i veza ili je razriješen od dužnosti
inspektora sigurnosti željezničkog prometa, dužan je danom prestanka radnog
odnosa odnosno razrješenja iskaznicu predati neposrednom rukovoditelju.

Članak 9.

Iskaznice izdane po ranijim propisima zamijenit će se iskaznicama utvrđenim
ovim pravilnikom u roku dva mjeseca od dana stupnja na snagu ovog pravilnika.

Članak 10.

Danom stupanja na snagu ovog ovog pravilnika prestaje važiti Pravilnik
o legitimaciji republičkog inspektora sigurnosti željezničkog prometa ("Narodne
novine" broj 15/91).

Članak 11.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-01/93-02/35

Urbroj : 530-05-93-2

Zagreb, 19. svibnja 1993.

Ministar pomorstva, prometa i veza

**Ivica Mudrinić, dipl., ing., v. r.**

Pravilnik, NN 48/1993-938